29 साल पूरे होने पर एक्ट्रेस ने शेयर की थ्रोबैक तस्वीर, जाहिर की खुशी
Sushmita Sen Shares 29-Year-Old Picture of Winning Miss Universe, Recalls the Moment - सुष्मिता सेन ने 29 साल पहले भारत के लिए पहली बार मिस यूनिवर्स का खिताब जीता था। ऐसा करने वाली वो पहली भारतीय महिला थीं। रविवार को उन्होंने अपनी ऐतिहासिक जीत पर खुशी जाहिर करते हुए थ्रोबैक तस्वीर
सुष्मिता सेन ने 29 साल पहले भारत के लिए पहली बार मिस यूनिवर्स का खिताब जीता था। ऐसा करने वाली वो पहली भारतीय महिला थीं। रविवार को उन्होंने अपनी ऐतिहासिक जीत पर खुशी जाहिर करते हुए तीन दशक पुरानी थ्रोबैक तस्वीर शेयर की। क्लोजअप फोटो में सुष्मिता कैमरे की तरफ देखते हुए नजर आ रही हैं।
सुष्मिता ने ऐतिहासिक मोमेंट को याद किया
सुष्मिता ने लिखा- यह तस्वीर ठीक 29 साल पुरानी है, जिसे महान हस्ती और फोटोग्राफर प्रबुद्ध दासगुप्ता ने शूट किया है। इस तस्वीर में उन्होंने एक 18 साल की लड़की को बड़ी ही खूबसूरती से कैद किया। एक मुस्कान के साथ उन्होंने कहा था- ‘तुम्हें अहसास है कि तुम पहली मिस यूनिवर्स हो, जिसे मैंने शूट किया है। मैंने गर्व से कहा कि यह वास्तव में भारत की पहली मिस यूनिवर्स है।’
29 साल बाद भी इसे याद करके मेरी आंखों में आंसू आ जाते हैं
सुष्मिता ने आगे लिखा- ‘अपनी मदरलैंड को इतने बड़े मंच पर रिप्रेजेंट करना और जीतना बहुत बड़ा सम्मान है, 29 साल बाद भी यह याद करके मेरी आंखों में खुशी के आंसू आ जाते हैं। मैं इस दिन को बहुत गर्व के साथ याद करती हूं, क्योंकि इतिहास गवाह है कि भारत ने 21 मई 1994 को मनीला फिलीपींस में पहली बार मिस यूनिवर्स का खिताब जीता था।’
उन्होंने आखिर में लिखा- प्यार, अच्छाई और खूबसूरत मैसेज के लिए शुक्रिया। यह हमेशा याद रखा जाएगा।’
फैंस ने सुष्मिता को दी बधाई 
सुष्मिता की इस पोस्ट पर यूजर्स जमकर कमेंट कर रहे हैं। एक फैन ने कमेंट सेक्शन में लिखा- ‘भारत की पहली मिस यूनिवर्स जीत की 29वीं सालगिरह पर बधाई।’ दूसरे फैन ने लिखा- ‘आज भी उतनी ही सुंदरता, भगवान आपको हमेशा अच्छी सेहत दे।’ तीसरे फैन ने लिखा-आपने 1994 में हमें बहुत प्राउड फील करवाया था। मेरी आंखों में आंसू थे। काश मेरे पास आपकी तरह ही कम्युनिकेशन स्किल्स होतीं।
इस सवाल का जवाब देकर सुष्मिता बनीं मिस यूनिवर्स 
सुष्मिता सेन ने दुनियाभर के 77 देशों के कंटेस्टेंट्स को पीछे छोड़ते हुए, 1994 में मिस यूनिवर्स का खिताब अपने नाम किया था। उसी साल ऐश्वर्या राय बच्चन ने मिस वर्ल्ड का टाइटल जीता था। मिस यूनिवर्स के दौरान सुष्मिता से पूछा गया था- अगर आप किसी ऐतिहासिक घटना को बदलना चाहे, तो वह क्या होगी? इस पर सुष्मिता ने कहा- इंदिरा गांधी की मौत। उनके इस जवाब ने शो के जजेस को काफी इम्प्रेस किया था, जिसके बाद उन्हें मिस यूनिवर्स का टाइटल हासिल किया।